b"\n_START_ARTICLE_\nEntitat Metropolitana de Serveis Hidr\xc3\xa0ulics\n_START_PARAGRAPH_\nL'Entitat Metropolitana de Serveis Hidr\xc3\xa0ulics (EMSHI) \xc3\xa9s una entitat local del Pa\xc3\xads Valenci\xc3\xa0 integrada per municipis de l'\xc3\x80rea Metropolitana de Val\xc3\xa8ncia, que t\xc3\xa9 per finalitat la titularitat del servei d'aigua en alta, la producci\xc3\xb3 i el subministrament fins al punt de distribuci\xc3\xb3 municipal. Aix\xc3\xad mateix, podr\xc3\xa0 exercir les facultats reconegudes en aquesta mat\xc3\xa8ria a les corporacions locals en la Llei de la Generalitat Valenciana 2/1992, de 26 de mar\xc3\xa7, de sanejament de les aig\xc3\xbces residuals de la Comunitat Valenciana._NEWLINE_Fou creada el 18 de maig de 2001 mitjan\xc3\xa7ant la disposici\xc3\xb3 addicional primera de la Llei de Creaci\xc3\xb3 i Gesti\xc3\xb3 d'\xc3\x80rees Metropolitanes de la Comunitat Valenciana._NEWLINE_Disposa de l'empresa EMARSA com a societat instrumental per a la prestaci\xc3\xb3 dels mencionats serveis hidr\xc3\xa0ulics.\n_START_SECTION_\n\xc3\x80rea territorial\n_START_PARAGRAPH_\nL'\xc3\xa0mbit d'actuaci\xc3\xb3 de l'Entitat Metropolitana de Serveis Hidr\xc3\xa0ulics est\xc3\xa0 integrat per municipis de l'\xc3\x80rea Metropolitana de Val\xc3\xa8ncia: Alaqu\xc3\xa0s, Albal, Albalat dels Sorells, Alboraia, Albuixec, Alc\xc3\xa0sser, Aldaia, Alfafar, Alfara del Patriarca, Alfarb, Alm\xc3\xa0ssera, Benet\xc3\xbasser, Beniparrell, Bonrep\xc3\xb2s i Mirambell, Burjassot, Catadau, Catarroja, Emperador, Foios, Godella, Llocnou de la Corona, Llombai, Manises, Massalfassar, Massamagrell, Massanassa, Meliana, Mislata, Montcada, Montserrat, Montroi, Museros, Paiporta, Paterna, Picanya, Picassent, la Pobla de Farnals, Pu\xc3\xa7ol, el Puig de Santa Maria, Quart de Poblet, Rafelbunyol, Real, Rocafort, Sant Antoni de Benaixeve, Sedav\xc3\xad, Silla, Tavernes Blanques, Torrent, Val\xc3\xa8ncia, Vinalesa i Xirivella."